“หอการค้า” ปรับคาดการณ์ GDP ไทยปี 63 เป็นติดลบ 4.9-3.4% จากเดิมคาดโต 1.1% เซ่นพิษโควิด
“หอการค้า” ปรับคาดการณ์ GDP ไทยปี 63 เป็นติดลบ 4.9-3.4% จากเดิมคาดโต 1.1% เซ่นพิษโควิด
16 เม.ย. 2563

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ม.หอการค้าไทย ได้ปรับประมาณการเศรษฐกิจไทยในปี 2563 ใหม่ เนื่องจากพบว่าสถานการณ์การแพร่ระบาดของไวรัสโควิด-19 ได้ส่งผลกระทบต่อกิจกรรมทางเศรษฐกิจทั่วโลก รวมทั้งประเทศไทยมากขึ้น
โดยล่าสุด ประเมินว่าอัตราการขยายตัวทางเศรษฐกิจ (GDP) ของไทยในปีนี้ภายใต้สมมติฐานที่ว่ารัฐบาลมีมาตรการกระตุ้นเศรษฐกิจในระยะที่ 3 ออกมา จะอยู่ที่ระดับ -4.9 ถึง -3.4% จากเดิมที่เคยคาดไว้ที่โต 1.1%
ส่วนการส่งออกไทยในปีนี้ คาดว่าจะหดตัวเหลือ -12 ถึง -8.8% จากเดิมคาด -1.1% ขณะที่คาดว่าอัตราเงินเฟ้อทั่วไปปีนี้จะอยู่ที่ระดับ -1 ถึง -0.5% จากเดิมคาดเพิ่มขึ้น 0.7%